stanford-oval/wikipedia huggingface dataset:
1930
נפטרו

פברואר
20 בפברואר – חביבה מסיכה, זמרת ושחקנית תיאטרון יהודיה-תוניסאית (נולדה ב-1899)
23 בפברואר – הורסט וסל, מחבר המנון המפלגה הנאצית (נולד ב-1907)
23 בפברואר – צינה דיזנגוף, ממייסדי תל אביב ורעייתו של ראש העיר הראשון שלה, מאיר דיזנגוף (נולדה ב-1872)
מרץ
2 במרץ – דייוויד הרברט לורנס, סופר ומשורר אנגלי (נולד ב-1885)
6 במרץ – אלפרד פון טירפיץ, אדמירל גרמני, בונה הצי הגרמני המודרני ומפקדו במלחמת העולם הראשונה (נולד ב-1849)
8 במרץ – ויליאם הווארד טאפט, הנשיא ה-27 ונשיא בית המשפט העליון של ארצות הברית (נולד ב-1857)
16 במרץ – מיגל פרימו דה ריברה, שליט ספרד (נולד ב-1870)
19 במרץ – ארתור בלפור, פוליטיקאי בריטי, נתן את הצהרת בלפור (נולד ב-1848)
אפריל
1 באפריל – קוזימה וגנר, מלחינה, סופרת ובמאית (נולדה ב-1987)
2 באפריל – זאודיתו, קיסרית אתיופיה, הקיסרית הראשונה של אתיופיה, והאישה הראשונה לעמוד בראש מדינה אפריקאית בעידן המודרני (נולדה ב-1876)
מאי
2 במאי – איזידור גונסברג, שחמטאי יהודי הונגרי-בריטי (נולד ב-1854)
יוני
16 ביוני – עזרא פיץ' עורך דין ואיש עסקים אמריקאי מהמייסדים של אברקרומבי אנד פיץ' (נולד ב-1865)
27 ביוני – ככוצה צ'ולוקאשווילי, גיבור לאומי גאורגי (נולד ב-1888)
יולי
7 ביולי – ארתור קונאן דויל, סופר, מחבר ספרי "שרלוק הולמס" (נולד ב-1859)
30 ביולי – ז'ואן גאמפר מייסד קבוצות כדורגל ומהבולטות מביניהם ברצלונה
ספטמבר
1 בספטמבר – בנציון רסקין, סופר יידיש ועברית ומתרגם (נולד ב-1890)
נובמבר
30 בנובמבר – מרי האריס "אמא" ג'ונס, מנהיגה בתנועת התאגדויות העובדים בארצות הברית (נולדה ב-1837)
ראו גם

1930 במדע‎
1930 בקולנוע‎
1930 בספורט‎
ילידי 1930‎
נפטרים ב-1930‎
מרדכי גור
נעמי שמר
ניל ארמסטרונג
באז אולדרין
יהודה וינר
ריי צ'ארלס
Keep Calm and Carry On

הכרזה "Keep Calm and Carry On", ‏1939
Keep Calm and Carry On (מאנגלית: הישארו רגועים והמשיכו הלאה) היא כרזה שהופקה על ידי ממשלת בריטניה בשנת 1939, מספר חודשים לפני פרוץ מלחמת העולם השנייה, במטרה להעלות את המורל בקרב הציבור הבריטי, בעת החששות מפני תקיפות אוויריות כבדות על הערים הגדולות בבריטניה. הכרזה הופצה באופן מצומצם ולא הוצגה בציבור, לכן לא הייתה מוכרת לרבים. היא נתגלתה מחדש בשנת 2000, הודפסה על ידי מספר חברות פרטיות ושימשה בתור פריט קישוט למוצרים שונים. בעבר נטען כי ישנן רק שתי דוגמאות של הכרזה ששרדו מחוץ לארכיוני הממשלה הבריטית, אולם בתוכנית "מופע העתיקות" בשנת 2012 הוצגו 20 מקורות.
היסטוריה > עיצוב והפקה

הכרזה הופקה בתחילה על ידי משרד המידע של ממשלת בריטניה, בראשית מלחמת העולם השנייה. היא נועדה להפצה במטרה לחזק את המורל לקראת הלחימה, אשר צפויה הייתה לגבות אסונות כגון הפצצות כבדות על ערים מרכזיות בבריטניה תוך שימוש בגז רעיל. מעל ל-2,500,000 עותקים הודפסו, אולם הכרזה הופצה באופן מצומצם ומעולם לא נראתה בציבור.
הכרזה היא השלישית בסדרה של שלוש. השתיים הקודמות, "החירות בסכנה, הגנו עליה בכל הכוח" (Freedom Is In Peril. Defend It With All Your Might) ו"האומץ, העליזות והנחישות שלכם יביאו לנו ניצחון" (Your Courage, Your Cheerfulness, Your Resolution Will Bring Us Victory) הונפקו ונעשה בהן שימוש ברחבי בריטניה לצורכי הנעה כאשר המשרד למידע שיער כי האירועים הצפויים בשבוע הראשון למלחמה יביאו להידרדרות במורל האוכלוסייה.
תכנון הכרזה החל באפריל 1939. עד לחודש יוני הוכנו עיצובים ובאוגוסט 1939 החל ייצור הכרזות. הן היו מוכנות להיתלות תוך 24 שעות מרגע פתיחת הלחימה. הכרזות נועדו להיות מזוהות עם המשרד למידע ולשלב סמלים מוכרים וייחודיים יחד עם הודעה ממלך בריטניה לנתיניו. בכותרת הכרזה הוצב סמליל כתר ה"טיודור" (סמל שהיה בשימוש נרחב בידי רשויות השלטון הבריטי). הסיסמאות הומצאו על ידי פקידי ציבור, ביניהם מר ווטרפילד, אשר הגה את "האומץ" בתור "קריאה לקרב מלכדת, אשר תפיק את המירב בכל אחד מאיתנו ותציב אותנו בעמדת מתקפה באחת". כרזות אלו במיוחד עוצבו כ"הצהרה בגין חובת הפרט" וללא איורים. כרזת "האומץ" התפרסמה בעיקר במהלך המלחמה בשל כך שהייתה הראשונה מבין כרזות המשרד למידע.
אולם, למרות מסע הפרסום שהוחל ואף-על-פי ש-800,000 מבין כרזות "החירות בסכנה" ו"האומץ" הופצו, רבים טענו כי לא ראו אותן. אנשים אשר ראו את הכרזות חשבו כי הן מתנשאות ומעוררת מחלוקת. היסטוריונית העיצוב סוזנה ווקר מחשיבה את מסע הפרסום כ"כישלון מהדהד", ושיקוף של שיפוטם המוטעה של הפקידים הגבוהים לגבי הלך הרוח בעם.
היסטוריה > פיתוחים מאוחרים

בשלב מאוחר יותר של המלחמה, הופץ עלון עם הודעה מראש הממשלה וכותרתו "להכות את הפולש". העלון מתחיל במילים "אם פלישה תתרחש..." וממשיך בחיזוקים "עמדו איתנים" ו"המשיכו הלאה". שני ביטויים אלה אינם מופיעים באותו המשפט, אולם נכתבו במודגש ומזוהים בתור שני "הצו(וים) והחוב(ות)" לעם הבריטי, בעת פלישה. העלון גם מונה מספר צעדים מעשיים שיש לנקוט בהם.
היסטוריה > גילוי מחדש ומיסחור

בשנת 2000, סטיוארט מנלי, בעלים במשותף עם אשתו מארי בבארטר ספרים בע"מ הממוקמת באלנוויק, נורת'מברלנד, אנגליה - מצא בארגז ספרים משומשים שקנה במכירה פומבית כרזה מקורית של "Keep Calm and Carry On". השניים מיסגרו את הכרזה ותלו אותה בסמוך לקופה הרושמת. הכרזה משכה התעניינות כה רבה, עד שמנלי החל להפיק ולמכור עותקים ממנה. חברות אחרות החלו עד מהרה לעצב מגוון מוצרים תוך שימוש בכרזה כנושא מרכזי. "מה שנראה היה עבור מנלי כמקצת מתמצית הנוסטלגיה הבריטית, הפך לתעשייה בינלאומית. מארי מנלי הגיבה מאוחר יותר: "לא רציתי להקל בערכה (הנוסטלגי) של הכרזה, אולם עתה כמובן הפכה לטריוויאלית מעבר לכל דמיון".
ב-2012 הוציאו בני הזוג סרט קצר בשם "The Story of Keep Calm and Carry On", המתאר את סיפור הגילוי של הכרזה, ההיסטוריה שלה והמיסחור שלה מאז הגילוי.
היסטוריונית העיצוב סוזנה ווקר טענה כי הכרזה הפכה "לא רק לזיקוק של רגע קריטי בבריטיוּת, אלא גם למסר מעורר השראה ברגעי משבר, מהעבר אל ההווה". לצד זאת היא מצביעה על חשיבות הנסיבות בהקשר למסר זה, לאור הכישלון היחסי של הקמפיין שעבורו נוצרה הכרזה במקור.
היסטוריה > תביעות לסימן מסחרי

ב-2011 פורסם כי חברה בשם "Keep Calm and Carry On" שמקורה בבריטניה, הצליחה לרשום את הסלוגן כסימן רשום באיחוד האירופי, לאחר שלא הצליחה לעשות זאת בבריטניה. הדבר עורר מחלוקת בשל השימוש הרחב הקודם בסלוגן בקרב הציבור, וביקורת על ניכוסו בידי חברה פרטית אחת. שירות הסימון המסחרי הבריטי הגיש תביעה לביטול הסימן המסחרי מסיבות אלו. כיום מנסה החברה לרשום את הסימן הרשום של הסלוגן גם בארצות הברית ובקנדה.
פרודיות

עם עליית הפופולריות של הכרזה, נוצרו פרודיות וממים רבים המשתמשים בה. הפרודיות כוללות עיצוב דומה עם גרסאות שונות של מסרים, במגוון תחומים, מפוליטיקה ועד תרבות פופולרית. דוגמאות לפרודיות שנוצרו הן למשל "Now Panic and Freak Out" עם סמל הכתר הפוך; "Keep Calm and Have a Cupcake" עם עוגת קאפקייק בתור סמל; "Keep Calm and Hate Apple / Microsoft" עם סמל Microsoft Windows או אפל; "Keep Spending and Carry On Shopping" ועוד. ב-2012 יצאה להקת הפופ-רוק הבריטית מקפליי לסיבוב הופעות שנקרא "The Keep Calm and Play Louder Tour", שלווה בפוסטר בעל עיצוב דומה לכרזה.
ראו גם

לורד קיצ'נר רוצה אותך
We Can Do It!
תעמולה
פרודיה על הכרזה - "הישארו בחיים וחִמקו מזומבים", 2009
Burning Daylight

"Burning Daylight" (בעברית: "אור יום בוער") הוא סינגל שהוקלט על ידי צמד הזמרים ההולנדיים דיון קופר ומיה ניקולאי. את השיר חיבר הצמד לצד דאנקן לורנס, זוכה אירוויזיון 2019; והוא יצא לאור ב-1 במרץ 2023. השיר נבחר על ידי רשות השידור ההולנדית (AVROTROS) לייצג את הולנד באירוויזיון 2023, שהתקיים בליברפול שבממלכה המאוחדת.
לפני האירוויזיון

ב-17 במאי 2022 פתחה רשות השידור ההולנדית את תקופת הגשת המועמדויות לייצוג המדינה באירוויזיון, שנמשכה עד 31 באוגוסט. כל אמן רשאי היה להגיש שלושה שירים לכל היותר, שנשפטו וסוננו על ידי ועדה מיוחדת המורכבת ממנכ"ל AVROTROS, אריק ואן סטאד; מגיש הטלוויזיה והסופר קורנלד מאס, הזמר יאן סמיט, ומנחי הרדיו הילה נורזאי, קרוליין בורגרס וסנדר לנטינגה.
AVROTROS הכריזה על דיון קופר ומיה ניקולאי כנציגים הנבחרים ב-1 בנובמבר 2022. ב-22 בפברואר 2023 הוכרז כי שירם המשותף יצא לאור ב-1 במרץ. שישה ימים לאחר מכן חשפו את שמו, "Burning Daylight".‏
באירוויזיון

על פי חוקי האירוויזיון נדרשות כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. הולנד שובצה למחצית הראשונה של חצי הגמר הראשון, שהתקיים ב-9 במאי 2023,
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. הולנד שובצה כמדינה ה-14, אחרי צ'כיה ולפני פינלנד. ב-9 במאי 2023 ביצע הצמד את "Burning Daylight" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.
הערות שוליים

↑  Veen, Renske ten (1 במרץ 2023). "Live reveal: The Netherlands' Mia Nicolai and Dion Cooper release their Eurovision 2023 song "Burning Daylight"". Wiwibloggs (באנגלית אמריקאית). נבדק ב-1 במרץ 2023. {{cite web}}:  (עזרה)תחזוקה - ציטוט: url-status (link)
↑  Adams, Oliver (1 בנובמבר 2022). "Mia Nicolai and Dion Cooper will sing for The Netherlands at Eurovision 2023". Wiwibloggs (באנגלית אמריקאית). נבדק ב-2 בנובמבר 2022. {{cite web}}:  (עזרה)תחזוקה - ציטוט: url-status (link)
↑  "Eerste beelden songfestivalnummer 'Burning Daylight' van Mia Nicolai en Dion Cooper" [First images of the Eurovision song 'Burning Daylight' by Mia Nicolai and Dion Cooper]. AVROTROS (בהולנדית). 2023-02-28. נבדק ב-28 בפברואר 2023. {{cite web}}:  (עזרה)תחזוקה - ציטוט: url-status (link)
↑  Jiandani, Sanjay (2022-05-17). "Netherlands: AVROTROS confirms participation at Eurovision 2023". ESCToday (באנגלית אמריקאית). נבדק ב-2022-11-01.
↑  "Mia Nicolai & Dion Cooper will represent the Netherlands at Eurovision 2023". Eurovision.tv (באנגלית). EBU. 2022-11-01. נבדק ב-2022-11-01.
↑  Veen, Renske ten (22 בפברואר 2023). "The Netherlands: Mia Nicolai and Dion Cooper will reveal their Eurovision 2023 song on 1 March". Wiwibloggs (באנגלית אמריקאית). נבדק ב-1 במרץ 2023. {{cite web}}:  (עזרה)תחזוקה - ציטוט: url-status (link)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 1 Results
Back to You (שיר של לואי טומלינסון)

"Back to You" (בעברית: בחזרה אליך) הוא סינגל של הזמר-יוצר האנגלי, לואי טומלינסון, בשיתוף פעולה עם הזמרת-יוצרת האמריקאית, ביבי רקסה, והדי ג'יי והמפיק המוזיקלי האנגלי, דיגיטל פארם אנימלס. הסינגל, שיצא ב-21 ביולי 2017, נכתב על ידי טומלינסון, דיגיטל פארם אנימלס, פבלו באומן, ריצ'רד בורדמן ושרה בלאנשארד, והופק על ידי דיגיטל פארם אנימלס וטומי דנברס. נכון לספטמבר 2021, הסינגל הושמע למעלה מ-500 מיליון פעמים בספוטיפיי.
וידאו קליפ

הווידאו קליפ של השיר צולם בעיר הולדתו של טומלינסון, דונקסטר (אנ'), אנגליה במאי 2017. הווידאו קליפ עצמו יצא ב-21 ביולי 2017. נכון לספטמבר 2021, הווידאו קליפ נצפה למעלה מ-458 מיליון פעמים.
מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 52 |  |
|  אירלנד | מצעד הסינגלים האירי | 11 |  |
|  ארצות הברית | בילבורד הוט 100 | 40 |  |
|  ארצות הברית | מצעד 40 השירים למבוגרים | 31 |  |
|  ארצות הברית | מצעד 40 שירי המיינסטרים | 25 |  |
|  גרמניה | GfK – טופ 100 | 51 |  |
|  הולנד | מצעד 40 הסינגלים ההולנדיים | 17 |  |
|  הונגריה | Rádiós Top 40 | 12 |  |
|  הממלכה המאוחדת | מצעד הסינגלים הבריטי | 8 |  |
|  הפיליפינים | בילבורד הפיליפינים | 21 |  |
|  ולוניה | אולטראטופ 40 | 20 |  |
|  מלזיה | RIM | 2 |  |
|  מקסיקו | טופ 100 – מקסיקו | 39 |  |
|  נורווגיה | VG-lista | 12 |  |
|  ניו זילנד | המצעד הניו זילנדי הרשמי | 12 |  |
|  סלובקיה | ČNS IFPI | 27 |  |
|  ספרד | PROMUSICAE | 81 |  |
|  סקוטלנד | מצעד הסינגלים הסקוטי | 6 |  |
|  פורטוגל | מצעד הסינגלים הפורטוגזי | 17 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 30 |  |
|  צ'כיה | ČNS IFPI | 8 |  |
|  צרפת | SNEP | 19 |  |
|  קנדה | קנדה הוט 100 | 33 |  |
|  רומניה | מצעד השירים הרומני | 45 |  |
|  שוודיה | סוורייטופליסטן | 38 |  |
|  שווייץ | המצעד השווייצרי | 47 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 93 |  |
|  הולנד | מצעד 40 הסינגלים ההולנדיים | 81 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  הונגריה | Rádiós Top 40 | 100 |  |
נתוני מכירות

| מדינה | תארים | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| בלגיה (BEA) | זהב | 10,000 |
| קנדה (Music Canada) | זהב | 40,000 |
| איטליה (FIMI) | זהב | 25,000 |
| ניו זילנד (RMNZ) | זהב | 15,000 |
| נורווגיה (IFPI Norway) | פלטינה | 60,000 |
| פולין (ZPAV) | זהב | 10,000 |
| שוודיה (GLF) | זהב | 20,000 |
| מקסיקו (AMPROFON) | פלטינה | 60,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| ארצות הברית | 21 ביולי 2017 | הורדה דיגיטלית | מקורית | סייקו, 78 Productions, אפיק |  |
| איטליה | 21 ביולי 2017 | רדיו להיט עכשווי | מקורית | סוני |  |
| ארצות הברית | 25 ביולי 2017 | רדיו להיט עכשווי | מקורית | אפיק |  |
| ארצות הברית | 31 ביולי 2017 | מוזיקה עכשווית למבוגרים | מקורית | אפיק |  |
| עולם | 4 באוגוסט 2017 | הורדה דיגיטלית | רמיקס | 78 Productions, אפיק |  |
הערות שוליים

↑  לואי טומלינסון, דיגיטל פארם אנימלס, פבלו באומן, ריצ'רד בורדמן, שרה בלאנשאר
↑  "Louis Tomlinson confirms release date for 'Back to You', his new single with Bebe Rexha". Digital Spy. 30 ביוני 2017. ארכיון מ-2018-11-04. נבדק ב-30 ביוני 2017. {{cite news}}:  (עזרה)
↑  Back to You (feat. Bebe Rexha & Digital Farm Animals), ארכיון מ-2021-05-25, נבדק ב-2021-09-11
↑  "VIDEO: "What the f***?" Doncaster pop star Louis Tomlinson filmed sitting on garage roof in Cantley - WARNING: STRONG LANGUAGE" (באנגלית). ארכיון מ-2018-11-20. נבדק ב-2018-11-20.
↑  Savage, Mark (2017-07-21). "Louis Tomlinson on love, loss and chips". BBC News (באנגלית בריטית). ארכיון מ-2017-07-21. נבדק ב-2018-11-20.
↑  Louis Tomlinson - Back to You (Official Video) ft. Bebe Rexha, Digital Farm Animals, ארכיון מ-2021-05-04, נבדק ב-2021-09-11
↑  "Back to You (feat. Bebe Rexha & Digital Farm Animals) - Single". iTunes (US). ארכיון מ-2018-11-23. נבדק ב-2021-09-11.
↑  "Back to You (feat. Bebe Rexha & Digital Farm Animals) - RadioDate". Radioairplay.fm. ארכיון מ-2017-08-23. נבדק ב-2021-09-11.
↑  "Top 40/Mainstream > Future Releases". All Access Music Group. ארכיון מ-2021-08-13. נבדק ב-18 ביולי 2017. {{cite news}}:  (עזרה)
↑  "Hot/Modern/AC Future Releases". All Access. All Access Music Group. אורכב מ-המקור ב-1 באוגוסט 2017. נבדק ב-4 באוגוסט 2017. {{cite web}}:  (עזרה)
↑  "Back to You (feat. Bebe Rexha & Digital Farm Animals) [Digital Farm Animals and Louis Tomlinson Remix] - Single by Louis Tomlinson on Apple Music". iTunes. ארכיון מ-2017-11-21. נבדק ב-23 באוגוסט 2017. {{cite news}}:  (עזרה)
| ביבי רקסה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Expectations • Better Mistakes • Bebe |  |
| מיני-אלבומים | I Don't Wanna Grow Up • All Your Fault: Pt. 1 • All Your Fault: Pt. 2 |  |
| סינגלים | "I Can't Stop Drinking About You" • "I'm Gonna Show You Crazy" • "Gone" • "Me, Myself & I" • "No Broken Hearts" • "In the Name of Love" • "I Got You" • "The Way I Are" • "Meant to Be" • "Home" • "Push Back" • "I'm a Mess" • "Say My Name" • "Last Hurrah" • "Harder" • "You Can't Stop the Girl" • "Baby, I'm Jealous" • "Sacrifice" • "Sabotage" • "Chain My Heart" • "I'm Good (Blue)" • "Heart Wants What It Wants" • "Stars" |  |
| השתתפות בסינגלים | "Take Me Home" • "Hey Mama" • "That's How You Know" • "Back to You" • "Girls" • "Call You Mine" • "My Oh My" |  |
| שירים אחרים | "Not 20 Anymore" |  |
| סיבובי הופעות | All Your Fault Tour • Bebe & Bassy Tour |  |
| --- | --- |
בקרת זהויות :  MusicBrainz work: 1ff48ce9-7e05-46ca-8640-1a4163b36d9c
KV

| --- | --- |

 מידע כללי
 סוג:  משפחת כלי רכב קרביים 
 מדינה מייצרת:  ברית המועצות 
 יצרן:  מפעל קירוב 
 שנת ייצור:  1939 
 תקופת השימוש:  1939–1945 (כ־6 שנים) 
 דגם קודם:  SMK
 דגם עוקב:  KV-2
 מערכה מרכזית:  מלחמת החורף, מלחמת העולם השנייה 
 יחידות שיוצרו:  5,219 
 מידע טכני
 אורך:  6.75 מ'
 רוחב:  3.32 מ'
 גובה:  2.71 מ'
 משקל:  45 טון
 מהירות:  35 קמ"ש
 טווח פעולה:  335 ק"מ
 מנוע:  דיזל 600 כוחות סוס, V-2
 שריון:  40-75 מ"מ
 צוות:  5
 מערכות נשק
 חימוש עיקרי:  תותח 76.2 מ"מ F-34
 חימוש משני:  3 או 4 מקלעי DT ‏ 7.62 מ"מ
 הערות:  הנתונים מתייחסים ל-1-KV דגם 1941
 
KV (ראשי תיבות של קלימנט וורושילוב) היא סדרה של טנקים סובייטים כבדים שהיו בייצור ממרץ 1940 ועד 1943. בזכות מיגונו הכבד היה ה-KV כמעט חסין לתותחי הנ"ט ותותחי הטנקים הגרמניים (ביניהם תותחי ה-37 מ"מ של הפאנצר 3 ו-75 מ"מ הקצר של הפאנצר 4) בחודשים הראשונים של הפלישה הגרמנית לברית המועצות, אולם עדיפותם הטקטית של הגרמנים יחד עם אימונים לקויים של צוותי השריון הסובייטים ובעיות מכניות הפחיתו מיעילותו של ה-KV. קרב קורסק ב-1943 היה שירת הברבור של טנקי ה-KV; הם לא הצליחו להתמודד עם הטנקים הגרמנים מבחינת כוח אש וניידות, עד שייצורם הופסק לבסוף באותה שנה. שלדת ה-KV שימשה בין היתר לפיתוחו של תותח הסער SU-152 ולפיתוחם של הטנקים מסדרת סטלין.
פיתוח

הלחימה של טנקים סובייטים לצידם של הכוחות הרפובליקנים במלחמת האזרחים הספרדית (1939-1936) הדגימה את חולשת השריון שלהם בפני תותחי הנ"ט החדשים בקוטר 37 מ"מ ובפני תותחי הארטילריה. הניסיון במלחמה הוכיח כי יש לשים דגש על שריון עבה יותר שיוכל להתמודד נגד איומים מצד תותחי נ"ט. בנובמבר 1937 הוציא ה-GABTU (ההנהלה של הכוחות המשוריינים הסובייטים) דרישה לפיתוחו של טנק כבד עם חמישה צריחים (כמו ב-T-35), עם שריון עבה דיו שיוכל לעמוד נגד תותחי ה-37 מ"מ מכל טווח ונגד תותחי ה-76.2 מ"מ בטווח של עד 1,200 מטרים, ואשר יהיה מונע על ידי מנוע דיזל ולא בנזין, שנטה להתלקח לכדור אש אם הטנק נפגע.
העבודה על פיתוחו של הטנק החדש ניתנה לשני צוותים מתחרים מלנינגרד, ה-OKMO בראשותו של נ. בריאקוב, וצוות הפיתוח בראשותו של ז'. קוטין, שלימים יהיה אחראי לפיתוחם של סדרת טנקי סטלין המרשימים. למרות שהדרישה הראשונית קראה לחמישה צריחים, שני הצוותים התנגדו לרעיון, והדרישה ירדה לשלושה. ב-4 במאי 1938 הציגו שני הצוותים דגמי עץ של הטנקים שלהם בפני מועצת ההגנה הסובייטית וסטלין; ה-T-100 של בריאקוב וה-SMK של קוטין (על שמו של המדינאי הסובייטי סרגיי מירונוביץ' קירוב שנרצח). במהלך הפגישה, קוטין פקפק ביעילות של שלושה צריחים, דבר שגרם לסטלין לגשת לאחד מדגמי העץ, לפרק את אחד הצריחים ולשאול: "למה להפוך את הטנק לחנות כל-בו?". בסיום הפגישה הוסכם כי הצוותים יפתחו מחדש את דגמיהם עם שני צריחים בלבד, הראשי עם תותח 76 מ"מ, והמשני עם תותח 45 מ"מ.
במהלך העבודה על ה-SMK, צוות הפיתוח של קוטין השתכנע כי עדיף יהיה להיפטר גם מהצריח המשני, שהוסיף רבות למשקל הטנק, ולהשתמש רק בצריח בודד עם תותח 76 מ"מ. בפברואר 1939, ללא אישור מדרג גבוה, החל קוטין לתכנן גרסה בעלת צריח בודד של ה-SMK בשם KV, על שמו של קלימנט וורושילוב, קומיסר ההגנה באותן שנים וחברו של סטלין. באוגוסט 1939, הוועדה המרכזית של המפלגה הקומוניסטית ערכה מפגש לשם דיון על עתיד ייצור הטנקים. מלבד הצגתם של התוכניות המשופרות של ה-SMK ושל ה-T-100, קוטין גם הציג בפני סטלין את ה-KV, והאחרון אישר את בנייתם של אבטיפוסים לשלושת הדגמים.
ה-KV ירש רבים מהמאפיינים של ה-SMK, ביניהם פנים התובה, התמסורת והאופטיקה. ה-KV היה אמור להיות חמוש בתותח 76.2 מ"מ F-32, אולם התותח לא היה מוכן בזמן ותותח ה-L-11 (בקוטר 76.2) החלש יותר הותקן. אחד היתרונות של דגם האבטיפוס של ה-KV היה שהוא שקל כ-8 טונות פחות מה-SMK, ולמרות זאת היה בעל שריון עבה יותר. במבחני שדה שנערכו לשלושת האבטיפוסים בספטמבר, ביצועיו של ה-KV מבחינת ניידות היו גבוהים בהרבה משל ה-T-100 וה-SMK.
טבילת האש הראשונה של ה-KV לא איחרה לבוא. בדצמבר 1939, ברית המועצות תקפה את פינלנד במה שנודע כמלחמת החורף, ודגם האבטיפוס של ה-KV (יחד עם הדגמים של ה-T-100 וה-SMK) נשלח לחזית כדי שיהיה ניתן לבחון אותו בתנאי קרב אמיתיים. פעולות הקרב הראשונות של ה-KV התרחשו בין 17 ל-19 בדצמבר; הוא תפקד בצורה מרשימה, הוכיח עצמו כאמין מבחינה מכנית, והשריון העבה שלו היה עמיד לחלוטין למול אש האויב. ב-19 בדצמבר אישר סטלין את ה-KV לשירות, וכ-50 טנקים הוזמנו לייצור.
מאפיינים

כשה-KV-1 הופיע לראשונה, השילוב של המיגון החזק, ניידות וכוח אש הפכו אותו לאחד מהטנקים החזקים בעולם בשעתו. השריון בחזית הטנק ובצריח היה 75 מ"מ ו-90 מ"מ בהתאם, מה שהפך אותו לחסין למרבית תותחי הנ"ט הקיימים. למרות שמשקלו הגיע ל-45 טון, הוא הצליח להגיע למהירות סבירה של 35 קמ"ש על כביש, וליהנות מניידות טובה. אלו הושגו בזכות מערכת מתלים משופרת מה-SMK וזחלים רחבים. ה-KV הונע על ידי אותו מנוע דיזל של ה-T-34, ה-V-2 בעל הספק של 600 כוחות סוס. בטנק היו חמישה אנשי צוות: הנהג ישב במרכז החלק הקדמי של הטנק, משמאלו הקשר-קלע. שלושה אנשי צוות נוספים מוקמו בצריח: תותחן, טען ומפקד. תאי הצוות בטנק היו רחוקים מלהיות טובים והם הורידו את ביצועיו של ה-KV. כשפתחי הטנק היו סגורים, לנהג ולמפקד הייתה ראות מוגבלת ביותר. בנוסף, לדגמים הראשונים היו לא מעט בעיות טכניות בתמסורת ובמצמד שהקשו מאוד על ההיגוי. למעשה, המצמד היה כל כך בעייתי, שהנהג נאלץ לעצור את הטנק כדי להחליף הילוך.
ה-KV-1 היה אמור להיות חמוש בתותח 76.2 מ"מ F-32, אולם בעקבות עיכובים באספקת התותח השתמשו הדגמים המוקדמים של הטנק בתותח L-11 בקוטר 76.2 מ"מ החלש יותר. מאוחר יותר, ה-KV-1A דגם 1940 חומש בתותח F-32. ב-1941, לאחר שטנקי ה-T-34 החלו להצטייד בתותח ה-F-34 בקוטר 76.2 מ"מ בעל הקנה הארוך שביצועיו עלו בהרבה על ה-F-32, התקבלה החלטה להתקין את התותח גם ב-KV-1B דגם 1941, שם הוא נקרא ZiS-5. החימוש המשני כלל שלושה מקלעי DT ‏ 7.62 מ"מ, אחד מקביל לתותח, השני בתובה, והשלישי בחלקו האחורי של הצריח.
KV-2

הניסיון במלחמת החורף הוכיח כי הטנקים הסובייטים חסרים כוח אש כדי להתמודד בהצלחה כנגד בונקרים וביצורים. במהלך הלחימה, מפקדה של הארמייה השביעית קיריל מרצקוב דרש מספר פעמים שיפתחו בדחיפות טנק כבד עם תותח חזק שמטרתו להשמיד ביצורים. ניסיון להתקין תותח ימי בקוטר 130 מ"מ על ה-T-100 נכשל, וכך גם ניסיונות להתקין תותח הוביצר בקוטר 152 מ"מ או 203 מ"מ על שלדה מוארכת של ה-KV. פיתוח נוסף שכן התקבל, היה להרכיב את תותח ההוביצר 152 מ"מ בתוך צריח ענק על השלדה הרגילה של ה-KV. דגם אבטיפוס הושלם לקראת סוף חודש ינואר 1940, ונשלח למבחנים.
בפברואר 1940 שני טנקי ה-KV-2 הראשונים צוותו לבריגדה המשוריינת ה-20 שנשלחה לפינלנד, שם הם שימשו לתקיפת בונקרים פינים. במהלך הקרבות, אחד הטנקים נפגע כ-48 פעמים מבלי שנחדר. בעקבות הניסיון בפינלנד, ה-KV-2 אושר לייצור. בתחילה הוא נקרא KV 'צריח גדול', אולם מאוחר יותר הוא קיבל את השם הרשמי KV-2. צוותי השריון הסובייטי כינו את הטנק בשם Dreadnought (סוג של אניית קרב) בגלל גודלו העצום.
אחד המאפיינים הייחודיים של ה-KV-2 היה הצללית הגבוהה שלו, שניתנה לו בזכות הצריח הענק ששקל כ-12 טון. מאחר שהוא נועד לשמש כטנק שפורץ ביצורים, הוא צויד בתותח הוביצר 152 מ"מ שירה פגזים במשקל 52 קילו שיכלו לחדור כ-72 מ"מ של פלדה עד למרחק של 1500 מטר. יתרון נוסף של ה-KV-2 היה נעוץ במיגון שלו; בחודשים הראשונים של הפלישה הגרמנית לברית המועצות, הוא היה למעשה חסין לאש ישירה מתותחי הנ"ט, למעט התותחים בעלי מהירות לוע גבוהה בטווח מאוד קרוב. למרות יתרונות אלו, ה-KV-2 סבל מלא מעט בעיות בגלל משקלו הניכר. מאחר שהוא השתמש באותו מנוע V-2 של ה-KV-1, הוא הוגבל למהירות של 25 קמ"ש על כביש, ו-12 קמ"ש בדרכים כפריות. בעיה קשה נוספת הייתה שכדי לצדד את הצריח הכבד הטנק נאלץ לעצור ולעמוד בשטח מישורי. בסך הכול נבנו כ-334 KV-2 עד שייצורם הופסק באוקטובר 1941.